༄༅། ། མདུན་གྱི་ནམ་མཁར་པད་ཉི་རུ་ཊའི་སྟེང་། ། རྩ་བའི་བླ་མ་དབང་ཆེན་
རྟ་མཆོག་དཔལ། ། དམར་ནག་ཞལ་གསུམ་ཕྱག་དྲུག་གར་དགུའི་ཉམས། ། ཤེས་རབ་
གར་དབང་ལྷ་མོར་མཉམ་པར་སྦྱོར། ། དུར་ཁྲོད་དཔལ་ཆས་ཕྱག་མཚན་ཡོངས་སུ་
རྫོགས། ། མེ་དཔུང་དབུས་བཞུགས་གནས་གསུམ་ཡི་གེས་མཚན། ། ཐུགས་སྲོག་ཧྲཱིཿ
ཡིག་འོད་ཀྱིས་ཡེ་ཤེས་པ། ། སྤྱན་དྲངས་དབྱེར་མེད་གཟི་བྱིན་འབར་བར་གྱུར། ། བློ་
བཟད་རྩ་གསུམ་ཞི་ཁྲོ་འདུས་པའི་དངོས། ། བཤད་སྒྲུབ་འཕྲིན་ལས་གསང་ཆེན་
བསྟན་པའི་དཔལ། ། དཀྱིལ་འཁོར་རྒྱ་མཚོའི་བདག་པོ་བླ་མ་ལྷ། ། དབང་གི་རྒྱལ་
པོའི་ཞབས་ལ་གུས་ཕྱག་འཚལ། ། ཕྱི་ནང་གསང་བའི་མཆོད་ཚོགས་རབ་འབྱམས་
འབུལ། ། ཉམས་ཆག་ཀུན་བཤགས་དགེ་ལ་རྗེས་ཡི་རང་། ། བསྐལ་བརྒྱར་གཡོ་མེད་
གསང་ཆེན་ཆོས་འཁོར་བསྐོར། ། དགེ་ཚོགས་བླ་མེད་ཟུང་འཇུག་ཐོབ་ཕྱིར་བསྔོ། །
བླ་མ་ཡི་དམ་དབྱེར་མེད་ཐུགས་རྗེའི་གཏེར། ། ལེགས་ཚོགས་ཀུན་ཀྱི་རྩ་བར་ཡིད་
ཆེས་ནས། ། ཅི་མཛད་ལེགས་པར་མཐོང་བའི་མོས་གུས་ཀྱིས། ། རྩེ་གཅིག་བཀའ་
བཞིན་སྒྲུབ་པར་བྱིན་གྱིས་རློབས། ། འདི་ཕྱིའི་སྲིད་འབྱོར་ཀུན་ལ་ཞེན་ལོག་ཅིང་། །
རྣམ་གཉིས་བྱང་ཆུབ་སེམས་ཀྱི་རྟོགས་པས་ཕྱུག ། རྣམ་དག་དབང་གི་ཆུ་བོས་རྒྱུད་
- 15 -

ལྷག་ལྷ་འགའ་ཞིག་གི་གསན་པའི་བརྒྱུད་ཡིག་སོགས་སྣ་ཚོགས་པ་ཞིག་གི་སྐོར།
སྨིན་ཞིང་། ། དམ་ཚིག་སྲོག་བཞིན་སྲུང་བར་བྱིན་གྱིས་རློབས། ། སྣོད་བཅུད་ཡོངས་
དག་རྟེན་དང་བརྟེན་པར་ཤར། ། སྣང་གྲགས་རིག་གསུམ་ཆོས་སྐུར་རང་ངོ་འཕྲོད། །
བླ་མེད་སྐུ་བཞིའི་ཕོ་བྲང་ཉམས་དགའ་བར། ། ཚེ་གཅིག་ཉིད་ལ་བགྲོད་པར་བྱིན་
གྱིས་རློབས། ། ལམ་སྣ་མ་ཟིན་སྐྱེས་ཆེན་འདེགས་པའི་ཚེ། ། བླ་མ་ལྷག་པའི་ལྷ་ཡི་ཞལ་
བསྟན་ཏེ། ། དགྱེས་པའི་གསུང་གིས་དབུགས་དབྱུང་མཆོད་སྤྲིན་བཅས། ། མཁའ་
སྤྱོད་བདེ་ལྡན་ཞིང་དུ་འཁྲིད་དུ་གསོལ། ། འདི་ཕྱི་བར་དོ་ཀུན་ཏུ་བླ་མ་དང་། །
དབྱེར་མེད་རྟ་སྐད་རྔམས་བཞད་ལྷག་པའི་ལྷས། ། འབྲལ་མེད་རྗེས་སུ་བཟུང་ནས་
འཕྲལ་ཡུན་གྱི། ། ལེགས་ཚོགས་ལྷུན་གྱིས་འགྲུབ་པར་བྱིན་གྱིས་རློབས། ། དེ་ལྟར་
གསོལ་བཏབ་མདུན་གྱི་བླ་མ་ལྷ། ། རང་ལ་ཐིམ་པས་རང་ཉིད༌སྐད༌ཅིག༌གིས། །
དབང་ཆེན་རྟ་མཆོག་རོལ་པའི་སྐུར་གྱུར་པའི། ། ཐུགས་ཀར་སྔགས་ཕྲེང་འོད་ཟེར་
འབར་བར་གྱུར། ། བསྙེན་པ་ཅི་འགྲུབ་བཟླ། སྤྲོ་ན་གོང་གི་ཡན་ལག་བདུན་པའི་འཕྲོར་མཎྜལ་
ཕུལ་ཏེ། ཁྱོད་ནི་བླ་མ་སོགས་ལན་གསུམ་བརྗོད་ལ། བླ་མཆོད་ལྟར་ཏིང་ངེ་འཛིན་གྱི་དབང་བཞི་
བླངས། བཟླས་པའི་མཇུག་ཏུ་ཡིག་བརྒྱ་བརྗོད་ལ། དགེ་འདིས་ཚེ་རབས་ཀུན་ཏུ་བླ་མ་
ལྷས། ། རྗེས་བཟུང་ཕྱི་ནང་བདུད་དཔུང་ཚར་བཅད་དེ། ། ཟུང་འཇུག་དབང་གི་
རྒྱལ་པོའི་ས་ཐོབ་ནས། ། འགྲོ་ཀུན་གོང་འཕང་མཆོག་དེར་འགོད་པར་ཤོག ། ཅེས་རྩ་
བའི་བླ་མ་དང་རྟ་མགྲིན་ཡང་གསང་ཁྲོས་པ་ངོ་བོ་དབྱེར་མེད་དུ་བསྒྲུབ་པའི་བླ་མའི་རྣལ་འབྱོར་འདི་
ནི། དོན་གཉེར་ཅན་འགའ་ཞིག་གིས་བསྐུལ་ངོར། ༧ བཙུན་གཟུགས་བློ་བཟང་འཕྲིན་ལས་ཀྱིས་
བྲིས་པ་ཛ་ཡནྟུ།